Prestatu zure kafea diasporako gazteekin partekatzeko "Coffee break"en
Boise, AEB. Koronabirusgatiko itxialdiaren ondotik, ekainean ireki zituen berriz ere ateak Boiseko Euskal Museoak, ordutegia mugatuta eta osasun protokoloak betez. Ekainean online garatu zituen proposamenen artean, San Juan festa ospatzeko “happy hour historikoa” aipa daiteke, John Ysursa historialariaren eskutik. Orain, uztailerako, topaketa birtual berri bat iragarri du, “coffee break” deitu dio (literalki, kafea hartzeko tartea), eta partaideak Ipar eta Hego Ameriketan euskal gazteak izango ditu, leku batean eta bestean euskalduna izatea nola bizi duten hizpide.
“Coffee break”ak Euskal Museoan hezkuntza aditua den Kylie Bermensolo izango du moderatzaile. Eta Hego Amerikako gonbidatuak gonbidatuak 2019ko Gaztemundu programako hiru gazte argentinar izango dira: Tomas Vicente (Macachin-go Euzko Alkartasuna Euskal Etxekoa), Ines Olazabal (Tandil-go Gure Etxea Euskal Etxekoa) eta Alfonsina Leranoz (Buenos Aires Hiriko Euskaltzaleak-ekoa).
Saioa beraz, Boiseko Basque Museum & Cultural Center antolatzaile, uztailaren 10ean izango da, goizeko 11:00etan, Boiseko ordua (14:00etan Argentinan, 19:00etan Euskal Herrian). Parte hartzeko, formulario hau bete beharra dago... eta kafe kikara bat edo norberaren edari gogokoarena ere prestatu, jakina. solasaldi seguruenik oso interesgarri hau gozatzeko eta Diasporan bizitzari buruz ikuspuntuak trukatu eta gehiago ikasteko.
Aldez aurretik galderak bidaltzeko, idatzi kylieb@basquemuseum.eus helbidera.
"Guk maskara, zuk zergatik ez?" da Boisetik (AEB) euskaraz datorkigun mezua, elkar babes dezagun eskatuz
Munduko zenbait unibertsitate eta herrialdetako ikasleak partaide "Zornotzako" lehenengo online barnetegian
60 orduan euskarazko gutxieneko ulermen maila eskuratzeko metodologia sortu du Pello Jauregik
Momentu goxoa pasatu nahi Ipar Euskal Herriko 15 neska gazte kantuz, musikan eta dantzan disfrutatzen ikusiz?